b'\n_START_ARTICLE_\nKurfyrstend\xc3\xb8mmet Bayern\n_START_PARAGRAPH_\nKurfyrsted\xc3\xb8mmet Bayern er betegnelsen for Hertugd\xc3\xb8mmet Bayern i tidsrummet fra da hertugen af Bayern blev oph\xc3\xb8jet til Kurfyrste i 1623, til oprettelsen af Kongeriget Bayern i 1806.\n_START_SECTION_\nHistorie\n_START_PARAGRAPH_\n1620 besejrede tropper fra den den Katolske Liga under ledelse af den bayerske feltherre Johann Tserclaes Tilly i Slaget ved Det Hvide Bjerg ved Prag protestanterne. Som tak for det modtog Maximilian 1. af Bayern i 1623 udn\xc3\xa6vnelse til kurfyrste og 1628 det af ham besatte Oberpfalz som krigsskadeerstatning. Ved den Westfalske fred i 1648 blev kurfyrsted\xc3\xb8mmet bekr\xc3\xa6ftet. I 1777 udd\xc3\xb8de den bayerske linje af Wittelsbacherne, og Bayern blev forenet med Kurpfalz; efter sammenl\xc3\xa6gningen blev omr\xc3\xa5det kaldt Pfalzbaiern . Kurfyrsted\xc3\xb8mmet bestod til 1806, da Bayern blev udr\xc3\xa5bt til konged\xc3\xb8mme. Hertug og kurfyrste Maximilian 4. Joseph blev som Maximilian 1. Joseph 5. januar 1806 i Bamberg udr\xc3\xa5bt som den f\xc3\xb8rste bayerske konge.'